Yevropa tiklanish va taraqqiyot banki ishtirokida “Samarqand shahar jamoat transporti uchun elektrobuslar xarid qilish va ular bilan bevosita bogʻliq infratuzilmani yaratish” loyihasini amalga oshirish chora-tadbirlari toʻgʻrisida
(resolution, 2024-01-22)

Samarqand shahar jamoat transportini kompleks rivojlantirish, yoʻlovchilarga xavfsiz va sifatli transport xizmatlarini koʻrsatish, samarali va ekologik toza transport turlariga bosqichma-bosqich oʻtish maqsadida: 1. Quyidagilar: a) Oʻzbekiston Respublikasi hamda Yevropa tiklanish va taraqqiyot banki (keyingi oʻrinlarda — YETTB) oʻrtasida 2023-yil 17-may kuni “Samarqand shahar jamoat transporti uchun elektrobuslar xarid qilish va ular bilan bevosita bogʻliq infratuzilmani yaratish” loyihasini (keyingi oʻrinlarda — loyiha) amalga oshirish uchun 3 yillik imtiyozli davrni oʻz ichiga olgan 18 yil muddatga qiymati 49 mln AQSH dollari miqdorida qarz bitimi imzolanganligi; b) loyihaning umumiy qiymati 61,99 mln AQSH dollarini, shu jumladan: YETTB qarzi mablagʻlari — 49 mln AQSH dollarini; loyihani amalga oshirishda Oʻzbekiston Respublikasining ulushi — 12,99 mln AQSH dollarini tashkil etishi, shu jumladan, qoʻshilgan qiymat soligʻini qoplash va bojxona imtiyozlarini berish koʻrinishida hamda loyihani amalga oshirish guruhining xarajatlari Transport vazirligi huzuridagi Transport va logistikani rivojlantirish jamgʻarmasi hisobidan moliyalashtirilishi; v) loyiha doirasida Samarqand shahrida haydovchilarni tayyorlash va ularning malakasini oshirish oʻquv markazini oʻz ichiga olgan, harakat tarkibini saqlash, texnik xizmat koʻrsatish va taʼmirlash uchun moʻljallangan avtobus saroyini rekonstruksiya qilish va tashqi elektr taʼminoti obyektlarini qurish ham nazarda tutilganligi; g) Samarqand viloyati transport boshqarmasi “Samarqandyoʻlovchitrans” davlat korxonasi (keyingi oʻrinlarda — “Samarqandyoʻlovchitrans” DK) va xalqaro tender natijalari boʻyicha gʻolib deb topilgan Xitoy Xalq Respublikasining “Yutong Bus Co., Ltd” kompaniyasi oʻrtasida 100 ta elektrobus va 50 ta quvvatlash qurilmasini xarid qilish boʻyicha umumiy qiymati 29,7 mln AQSH dollariga teng boʻlgan shartnoma imzolanganligi; mazkur shartnoma doirasida 2023-yil may oyida 6 ta elektrobus va 3 ta quvvatlash qurilmasi olib kelinganligi hamda elektrobuslar shahar jamoat transporti yoʻnalishlariga qoʻyilganligi; d) loyihani amalga oshirish davri 3 yilni (2023 — 2025-yillar) tashkil etishi maʼlumot uchun qabul qilinsin. 2. Belgilab qoʻyilsinki: loyiha YETTB tomonidan ajratiladigan qarz mablagʻlari hisobidan moliyalashtiriladi; Transport vazirligi va Samarqand viloyati hokimligi YETTB tomonidan ajratiladigan qarz mablagʻlaridan maqsadli va samarali foydalanish hamda loyihaning oʻz muddatida va sifatli amalga oshirilishi uchun masʼul ijro etuvchi organlar hisoblanadi; “Samarqandyoʻlovchitrans” DK loyiha benefitsiari hisoblanadi; loyiha doirasida YETTBning asosiy qarzini qaytarish, unga hisoblangan foizlar, bir martalik boshlangʻich va majburiy toʻlovlar Samarqand viloyati mahalliy budjeti mablagʻlari hisobidan amalga oshiriladi; loyiha doirasida xarid qilinadigan elektrobuslar va quvvatlash qurilmalari xususiy sektorga (tashuvchilarga) eng yaxshi takliflarni tanlab olish yoʻli bilan moliyaviy ijaraga beriladi; xarid qilinadigan elektrobuslar loyiha doirasida tanlab olingan muntazam shahar avtobus yoʻnalishlariga brutto-shartnoma asosida, istisno tariqasida, toʻgʻridan-toʻgʻri 7 yil muddatga biriktiriladi. Bunda, yoʻnalishlar narxi belgilangan tartibda shakllantiriladi; moliyaviy ijaraga beriladigan elektrobuslar va quvvatlash qurilmalari loyiha doirasida rekonstruksiya qilinadigan avtobus saroyida “Samarqandyoʻlovchitrans” DK va tashuvchilar oʻrtasida belgilangan tartibda shartnoma asosida saqlanadi va xizmat koʻrsatiladi; loyiha doirasida oʻzlashtirilgan mablagʻlar va erishilgan natijalar yuzasidan maʼlumotlar oʻrnatilgan tartibda Transport vazirligi hamda Samarqand viloyati hokimligining rasmiy veb-saytida muntazam eʼlon qilib boriladi. 3. Elektrobuslar va quvvatlash qurilmalarini moliyaviy ijaraga berish boʻyicha idoralararo ishchi guruh 1-ilovaga muvofiq tarkibda tashkil etilsin va uning asosiy vazifalari etib quyidagilar belgilansin: moliyaviy ijaraga berish boʻyicha tanlov oʻtkazish tartib-taomillarini va tanlov ishtirokchilari uchun qoʻyiladigan minimal talablarni belgilash; moliyaviy ijaraga berish shartlarini ishlab chiqish va tasdiqlash; tanlov oʻtkazish va tanlov ishtirokchilarining takliflarini baholash hamda gʻoliblarni aniqlash; moliyaviy ijaraga berish boʻyicha namunaviy shartnomani ishlab chiqish va tasdiqlash; tashuvchilar (tanlov gʻoliblari) tomonidan “Samarqandyoʻlovchitrans” DK avtobus saroyidan foydalanish shartlarini belgilash. 4. Belgilansinki: moliyaviy ijaraga beriladigan elektrobuslar va quvvatlash qurilmalari loyiha doirasida tanlab olingan muntazam shahar avtobus yoʻnalishlari kesimida lotlar boʻyicha tanlov savdolariga chiqariladi; moliyaviy ijara shartnomasi 10 yil muddatga tuziladi hamda ijara tushumlari Samarqand viloyati jamoat transportini moliyalashtirish boʻyicha maxsus jamgʻarmasiga yoʻnaltiriladi; ijarachi tomonidan moliyaviy ijara shartnomasida belgilangan majburiyatlar toʻliq bajarilgan taqdirda, elektrobuslar va quvvatlash qurilmalari ijarachining mulkiga oʻtkaziladi; loyiha doirasida rekonstruksiya qilinadigan avtobus saroyi tashuvchilarga (tanlov gʻoliblariga) ijara asosida xizmat koʻrsatadi hamda uchinchi shaxslarga sotilishi va begonalashtirilishiga ruxsat etilmaydi. 5. Quyidagilar: Yevropa tiklanish va taraqqiyot banki ishtirokidagi “Samarqand shahar jamoat transporti uchun elektrobuslar xarid qilish va ular bilan bevosita bogʻliq infratuzilmani yaratish” loyihasi texnik-iqtisodiy asosining asosiy koʻrsatkichlari 2-ilovaga muvofiq; “Samarqand shahar jamoat transporti uchun elektrobuslar xarid qilish va ular bilan bevosita bogʻliq infratuzilmani yaratish” loyihasi boʻyicha jalb qilingan YETTBning asosiy qarzini qaytarish, unga hisoblangan foizlar, bir martalik boshlangʻich va majburiy toʻlovlarni amalga oshirishning prognoz jadvali 3-ilovaga muvofiq; Samarqand shahar jamoat transporti uchun elektrobuslar va quvvatlash qurilmalarini yetkazib berish grafigi 4-ilovaga muvofiq tasdiqlansin. 6. Adliya vazirligi (A. Tashkulov) Oʻzbekiston Respublikasi hamda YETTB oʻrtasidagi qarz bitimiga belgilangan tartibda yuridik xulosa berilishini taʼminlasin. 7. Samarqand viloyati hokimligi (E. Turdimov) loyiha doirasida obyektlar qurilishi rejalashtirilgan hududlardagi jismoniy va yuridik shaxslarga tegishli koʻchmas mulk obyektlarini koʻchirish va mulkdorlarga yetkazilgan zararning oʻrni qonunchilikda belgilangan tartibda qoplanishini taʼminlasin. 8. Transport vazirligi (I. Maxkamov) YETTB bilan kelishgan holda bir oy muddatda Transport vazirligi huzurida loyihani amalga oshirish guruhi tashkil etilishini taʼminlasin. 9. Qoraqalpogʻiston Respublikasi Vazirlar Kengashi Raisi va viloyatlar hokimlari Transport vazirligi, Investitsiyalar, sanoat va savdo vazirligi bilan birgalikda ikki oy muddatda Nukus shahri va viloyatlar markazlari jamoat transporti uchun elektrobuslarni xarid qilish loyihalarini ishlab chiqsin. 10. Davlat dasturlari ijro etilishini nazorat qilish va muvofiqlashtirish boʻyicha respublika shtabi (S. Samadov) loyiha doirasidagi mablagʻlarning maqsadli ajratilishi va sarflanishi ustidan doimiy nazorat oʻrnatsin hamda har yarim yilda Oʻzbekiston Respublikasi Prezidenti Administratsiyasiga axborot kiritib borsin. Korrupsiyaga qarshi kurashish agentligi (A. Burxanov) loyiha doirasida ajratiladigan mablagʻlarning maqsadli ishlatilishi jarayonida ochiqlik va oshkoralikni taʼminlash ustidan doimiy nazorat oʻrnatsin. 11. Quyidagilarga: Transport vazirligiga (I. Maxkamov) Samarqand viloyati hokimligi (E. Turdimov), Qurilish va uy-joy kommunal xoʻjaligi vazirligi (Sh. Xidoyatov) bilan birgalikda obyektlarning loyiha-smeta hujjatlari ishlab chiqilishi va vakolatli organlardan belgilangan tartibda ekspertizadan oʻtkazilishini taʼminlash; Qurilish va uy-joy kommunal xoʻjaligi vazirligiga (Sh. Xidoyatov) — obyektlarda amalga oshiriladigan qurilish-montaj ishlarining sifatli bajarilishi ustidan nazoratni amalga oshirish; Ekologiya, atrof-muhitni muhofaza qilish va iqlim oʻzgarishi vazirligiga (A. Abduhakimov) — obyektlarning loyiha hujjatlari belgilangan tartibda davlat ekologik ekspertizasidan oʻtkazilishi va loyiha doirasida tabiatni muhofaza qilishga oid qonunchilik hujjatlariga rioya etilishi ustidan nazoratni taʼminlash; Madaniy meros agentligiga (B. Abdikarimov) — loyiha doirasida madaniy meros obyektlari bilan bogʻliq amalga oshiriladigan ishlar belgilangan tartibda kelishilishi va madaniy meros obyektlarini muhofaza qilish va ulardan foydalanish boʻyicha qonunchilik hujjatlariga rioya qilinishi ustidan nazorat oʻrnatish vazifalari yuklansin. 12. Transport vazirligi va Samarqand viloyati hokimligining buyurtmanomalariga binoan loyihani amalga oshirishda ishtirok etadigan: xorijiy mutaxassislar uchun kirish vizalari konsullik yigʻimlari va haqiqiy xarajatlarning oʻrnini qoplash hisobidan yigʻimlar undirilmasdan, zarur hollarda, I. Karimov nomidagi “Toshkent” xalqaro aeroportida rasmiylashtirilishini taʼminlash — Tashqi ishlar vazirligiga (B. Saidov); xorijiy mutaxassislarga davlat boji undirilmasdan koʻp martalik vizalar rasmiylashtirilishi (muddati uzaytirilishi) hamda vaqtincha turgan joyi boʻyicha roʻyxatga olinishi va uning muddati uzaytirilishini taʼminlash — Ichki ishlar vazirligiga (P. Bobojonov); xorijiy mutaxassislarga belgilangan tartibda (Oʻzbekiston Respublikasi fuqarolari orasida bunday mutaxassislar boʻlmagan taqdirda) Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnomalar berilishini (muddati uzaytirilishini) taʼminlash — Kambagʻallikni qisqartirish va bandlik vazirligiga (B. Musayev) yuklatilsin. 13. Mazkur qaror ijrosini samarali tashkil qilishga masʼul va shaxsiy javobgar etib transport vaziri I.R. Maxkamov va Samarqand viloyati hokimi E.O. Turdimov belgilansin. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosarlari A.J. Ramatov va J.A. Xodjayev zimmasiga yuklansin. I.R. Maxkamov — transport vaziri, Idoralararo ishchi guruh rahbari A.Gʻ. Shukurov — Samarqand viloyati hokimining oʻrinbosari, Idoralararo ishchi guruh rahbarining oʻrinbosari B.B. Xodjayev — iqtisodiyot va moliya vaziri oʻrinbosari D.T. Axmedov — investitsiyalar, sanoat va savdo vaziri oʻrinbosari A.E. Miraliyev — Davlat aktivlarini boshqarish agentligi direktori oʻrinbosari O.Ch. Saidov — Ichki ishlar vazirligi Yoʻl harakati xavfsizligi xizmati boshligʻi A.S. Ashurov — Samarqand viloyati transport boshqarmasi boshligʻi, Idoralararo ishchi guruh kotibi T/r Komponent nomi Oʻlchov birligi Jami* Moliyalashtirish manbalari YETTB krediti Oʻzbekiston Respublikasi mablagʻlari Transport vazirligi mablagʻlari Loyihaning umumiy qiymati ming AQSH doll. 61 989,54 49 000,0 12 671,54 318,0 1. Kapital qoʻyilmalar qiymati, jami ming AQSH doll. 55 770,47 48 510,0 7 260,47 shu jumladan 1.1. Qurilish-montaj ishlari ming AQSH doll. 17 640,00 15 750,0 1 890,00 1.2. Mashina va uskunalar ming AQSH doll. 34 385,68 29 700,0 4 685,68 1.3. Boshqa xarajatlar ming AQSH doll. 2 053,59 1 550,0 185,59 318,0 1.4. Taqsimlanmagan xarajatlar ming AQSH doll. 1 691,2 1 510,0 181,20 2. Moliyaviy xarajatlar va boshqa toʻlovlar ming AQSH doll. 6 313,33 490 5 729,07 Qarz summasi 49 million AQSH dollari Qarz muddati 18 yil Imtiyozli davr 3 yil Foiz stavkasi SOFR + 0,5% (spred) + 1,0% Majburiyat uchun toʻlov 0,50% (oʻzlashtirilmagan qarz miqdoridan) Bir martalik boshlangʻich toʻlov 1,0% (umumiy qarz miqdoridan) AQSH dollar Toʻlov davri Qarz oʻzlashtirilishi Qarz qoldigʻi Toʻlov miqdori Toʻlanishi lozim boʻlgan umumiy mablagʻ**** asosiy qarz foizlar* bir martalik boshlangʻich toʻlov** majburiyatlar uchun toʻlov*** 15.03.2024 44 442 600,00 44 442 600,00 0,00 490 000,00 166 055,56 656 055,56 15.09.2024 1 707 500,00 46 150 100,00 1 540 084,23 11 646,69 1 551 730,92 15.03.2025 1 707 500,00 47 857 600,00 1 573 179,99 7 164,33 1 580 344,32 15.09.2025 571 300,00 48 428 900,00 1 658 425,37 2 919,47 1 661 344,84 15.03.2026 571 100,00 49 000 000,00 1 650 860,49 1 650 860,49 15.09.2026 47 366 666,67 1 633 333,33 1 698 013,33 3 331 346,66 15.03.2027 45 733 333,33 1 633 333,33 1 614 650,72 3 247 984,05 15.09.2027 44 100 000,00 1 633 333,33 1 584 812,44 3 218 145,77 15.03.2028 42 466 666,67 1 633 333,33 1 511 601,00 3 144 934,33 15.09.2028 40 833 333,33 1 633 333,33 1 471 611,56 3 104 944,89 15.03.2029 39 200 000,00 1 633 333,33 1 391 940,28 3 025 273,61 15.09.2029 37 566 666,67 1 633 333,33 1 358 410,67 2 991 744,00 15.03.2030 35 933 333,33 1 633 333,33 1 280 585,06 2 913 918,39 15.09.2030 34 300 000,00 1 633 333,33 1 245 209,78 2 878 543,11 15.03.2031 32 666 666,67 1 633 333,33 1 169 229,83 2 802 563,16 15.09.2031 31 033 333,33 1 633 333,33 1 132 008,89 2 765 342,22 15.03.2032 29 400 000,00 1 633 333,33 1 063 719,22 2 697 052,55 15.09.2032 27 766 666,67 1 633 333,33 1 018 808,00 2 652 141,33 15.03.2033 26 133 333,33 1 633 333,33 946 519,39 2 579 852,72 15.09.2033 24 500 000,00 1 633 333,33 905 607,11 2 538 940,44 15.03.2034 22 866 666,67 1 633 333,33 835 164,17 2 468 497,50 15.09.2034 21 233 333,33 1 633 333,33 792 406,22 2 425 739,55 15.03.2035 19 600 000,00 1 633 333,33 723 808,94 2 357 142,27 15.09.2035 17 966 666,67 1 633 333,33 679 205,33 2 312 538,66 15.03.2036 16 333 333,33 1 633 333,33 615 837,44 2 249 170,77 15.09.2036 14 700 000,00 1 633 333,33 566 004,44 2 199 337,77 15.03.2037 13 066 666,67 1 633 333,33 501 098,50 2 134 431,83 15.09.2037 11 433 333,33 1 633 333,33 452 803,56 2 086 136,89 15.03.2038 9 800 000,00 1 633 333,33 389 743,28 2 023 076,61 15.09.2038 8 166 666,67 1 633 333,33 339 602,67 1 972 936,00 15.03.2039 6 533 333,33 1 633 333,33 278 388,06 1 911 721,39 15.09.2039 4 900 000,00 1 633 333,33 226 401,78 1 859 735,11 15.03.2040 3 266 666,67 1 633 333,33 167 955,67 1 801 289,00 15.09.2040 1 633 333,33 1 633 333,33 113 200,89 1 746 534,22 15.03.2041 0,00 1 633 333,33 55 677,61 1 689 010,94 Jami 49 000 000,00 0,00 49 000 000,00 32 552 575,92 490 000,00 187 786,05 82 230 361,97 dona T/r Bosqichlar Elektrobuslar soni Quvvatlash qurilmalari soni Ijro muddati 1. 1-bosqichda 6 3 2023-yil 2. 2-bosqichda 30 15 2024-yil I chorak 3. 3-bosqichda 64 32 2024-yil II chorak Jami 100 50